text: नई दिल्ली। बाढ़ प्रभावित केरल को लेकर देशभर से मदद के लिए हाथ बढ़ाए जा रहे हैं। इस बीच संयुक्त अरब अमीरात (यूएई) की ओर से भी 700 करोड़ रुपये के मदद की पेशकश की खबरें सामने आई थीं। हालांकि केंद्र सरकार ने इस पेशकश को ठुकरा दिया, जिसको लेकर केंद्र और राज्य सरकार के बीच मतभेद की भी बातें सामने आई। इस पूरे विवाद के बीच यूएई के राजदूत ने एक इंटरव्यू में बड़ा खुलासा किया है। इंडियन एक्सप्रेस से बातचीत में उन्होंने कहा कि संयुक्त अरब अमीरात (यूएई) की सरकार ने मदद की राशि का अभी तक आधिकारिक तौर पर कोई ऐलान नहीं किया है।